|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за образовање, прописе,**  **управу и националне мањине – националне заједнице**  Булевар Михајла Пупина 16, 21000 Нови Сад  Т: +381 21 487 4427, F: +381 21 557 074; 456 986  Psounz@vojvodinа.gov.rs | |
|  | БРОЈ: 128-404-23/2020-03-8 | ДАТУМ: 6.3.2020. године |

**Предмет:** одговор на додатне информације или појашњења бр.2 у вези са припремањем понуде за јавну набавку добара – ИНТЕРАКТИВНЕ ТАБЛЕ СА ПРОЈЕКТОРОМ ЈНОП 1-ЗН/2020

Дана 4.3.2020. године примили смо e-mail којим заинтересовано лице тражи додатну информацију у вези са припремањем понуде за јавну набавку добара – ИНТЕРАКТИВНЕ ТАБЛЕ СА ПРОЈЕКТОРОМ ЈНОП 1-ЗН/2020, у оквиру којег је тражио појашњење:

ПИТАЊЕ

На страни 5, члан 3 тендерске докуменатције наведено је: „Понуђена добра се морају испоручити на адресе установа образовања и њихових издвојених одељења (која су наведена у списку установа образовања, који је саставни део ове конкурсне документације у обрасцу IX у року од најдуже 40 дана од дана потписивања уговора.“

Да ли се поменути рок од 40 дана од дана потписивања уговора односи само на испоруку добара или и на њихову монтажу и обуку за коришћење, након чега се потписује записник о квантитативном и квалитативном пријему предмета јавне набавке који обострано потписују представник установе образовања и понуђача коме је додељен уговор којим се потврђује да је интерактивна табла са пројектором испоручена, монтирана, да ради и да је одржана обука за њихово коришћење.

У моделу уговора члан 2 Рок испоруке наведено је: Добављач је дужан да интерактивну/е табле са пројектором Установи образовања испоручи, монтира и одржи обуку у року од \_\_\_\_\_\_\_\_\_\_\_\_ од дана закључења уговора. (\*уписује Секретаријат).

Молимо вас да прецизирате рок који ће Секретаријат уписати у празно поље, односно да ли се овај рок поклапа са роком наведеним у Обрасцу понуде, члан 4 део „Рок за испоруку добара је

(најдуже до 40 дана од дана потписивања уговора).

Наручилац није узео у обзир чињеницу да потенцијални понуђачи не могу поседовати количине од 704 табле и пројектора на стању и да је за њихову набавку потребно додатних минимум 30 дана, па се предлаже продужење рока за испоруку на минимум 70 дана од дана потписивања уговора. Продужење рока је неопходно и због тога што смо закључили, а након што смо контактирали произвођаче пројектора који су добављиви и у Србији, да се сви пројектори који задовољавају технички део захтева производе у Кини са минималним роком испоруке од 15-30 дана.

ОДГОВОР

На страни 5. конкурсне документације у делу II - ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА, РАДОВА ИЛИ УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ. у тачки 3. Рок и место испоруке, гарантни рок наведено је:

„Понуђена добра се морају испоручити на адресе установа образовања и њихових издвојених одељења (која су наведена у списку установа образовања, који је саставни део ове конкурсне документације у обрасцу IX) у року од најдуже 40 дана од дана потписивања уговора.

Изабрани понуђач је дужан да, у свакој установи образовања приликом испоруке добара, изврши њихову монтажу и одржи обуку за њихово коришћење, након чега се потписује записник о квантитативном и квалитативном пријему предмета јавне набавке који обострано потписују представник установе образовања и понуђача коме је додељен уговор којим се потврђује да је интерактивна табла са пројектором испоручена, монтирана, да ради и да је одржана обука за њихово коришћење.“

На страни 29. конкурсне документације у делу VII - МОДЕЛ УГОВОРА у члану 2. је дефинисано следеће:

„Добављач је дужан да интерактивну/е табле са пројектором Установи образовања испоручи, монтира и одржи обуку у року од \_\_\_\_\_\_\_\_\_\_\_\_ од дана закључења уговора. (\*уписује Секретаријат).“

На страни 15. конкурсне документације у делу VI/1 - ОБРАЗАЦ ПОНУДЕ тачка 4. ПРЕДМЕТ, ЦЕНА И ОСТАЛИ ПОДАЦИ РЕЛЕВАНТНИ ЗА ЗАКЉУЧЕЊЕ УГОВОРА наведено је да рок за испоруку добара уписује понуђач али да он не може бити дужи од 40 дана од дана потписивања уговора.

На страни 12. конкурсне документације у делу V - КРИТЕРИЈУМИ ЗА ДОДЕЛУ УГОВОРА

предвиђено је да ће Наручилац у ситуацији када постоје две или више понуда са истом најнижом понуђеном ценом извршити доделу уговора на основу резервног елемента рок испоруке на начин да ће понуђач који је понудио краћи рок испоруке имати предност у додели уговора.

У складу са наведеним у рок од најдуже 40 дана, који се рачуна од дана потписивања уговора, улази испорука, монтирање и обука предметних добара у установи образовања.

У члану 2. Модела уговора Секретаријат ће уписати рок испоруке који ће понуђач навести у обрасцу понуде, а који не може бити дужи од 40 дана од дана потписивања уговора.

У погледу рока испоруке од 40 дана, Наручилац напомиње да је исти већ продужио по захтеву заинтересованог лица.

Позив за подношење понуда је објављен 13.02.2020. године, критеријум за избор је најнижа понуђена цена, тако да понуђачи, ако су у свему припремили понуду у складу са конкурсном документацијом (а Наручилац је поставио само минимум захтева), могу да оцене већ на отварању понуда или на основу података из записника о отварању понуда да ли су потенцијални уговорачи. Томе треба додати и рокове за спровођење стручне оцене понуда, рокове које претходе закључењу уговора, тако да сва заинтересована лица имају довољно времена за реализацију својих активности у вези са начином реализације уговора. Крајњи рок је 40 дана (констатовано да је довољно 35,2 дана са минимално 5 тимова), а то не спречава изабраног понуђача да све активности реализује и у периоду након 15-ог дана од закључења уговора (заинтересовано лице је назначило да је минимални рок испоруке пројектора из Кине 15 дана), с тим да тада може да укључи више тимова, или да свој рад организује на одговарајући начин с обзиром да се испорука, монтажа и обука у установама образовања може вршити сваким даном, у обе смене, укључујући и викендом. Одредбе Закона о јавним набавкама познају и могућност подношења заједничке понуде, понуде са подизвођачем, тако да заинтересована лица имају више могућности на располагању.

Наручилац уједно указује, а што се види и из саме конкурсне документације, да спроводи заједничку набавку за све установе основног и средњег образовања и васпитања и ученичког стандарда са територије Аутономне покрајине Војводине, у циљу подизања нивоа образовања и васпитања у поменутим установама. Спровођењем једне јавне набавке обезбеђује се да све образовне установе добију интерактивне табле са пројектором истог квалитета и намене, чиме се постиже подизање нивоа образовања и васпитања на јединствен начин на територији Аутономне покрајине Војводине. У супротном, да је свака установа образовања посебно ишла на набавку, не би било речи ни о једној јавној набавци, јер би вредности за сваку појединачну установу образовања биле значајно испод вредносног лимита прописаног за примену Закона о јавним набавкама. На овај начин, Наручилац, поред наведеног обезбеђује и транспарентост трошења јавних средстава, омогућава и остварење свих осталих начела јавних набавки.

Из конкурсне документације се може закључити и да је Наручилац, у циљу да смањи непотребне трошкове за изабраног понуђача, на себе преузео да спроведе читаву организацију у вези са потписивањем уговора.

На крају Наручилац напомиње да мора да поштује и своје планове, обавезе, и активности предвиђене планским документима, стратегијама у области образовања, који као један од основних стратешких циљева предвиђа увођење информационо-комуникационих технологија у школе, с акцентом на сеоске школе и њихово коришћење како од стране ученика тако и наставника, а зарад побољшања општег квалитета наставе и надаље стицања знања и компетенција за даље школовање и живот уопште.

Комисија за јавну набавку је у складу са наведеним објавила појашњење на Порталу јавних набавки и на својој интернет страници дана 6.03.2020. године.

КОМИСИЈА ЗА ЈАВНЕ НАБАВКЕ